stanford-oval/wikipedia huggingface dataset:
Roberto Heras
Ura

Heras siirtyi ammattilaiseksi espanjalaiseen Kelme-talliin vuonna 1995. Ensimmäisen voittonsa ammattilaisena hän nappasi 1996 Subida al Narancossa. Myöhemmin samana vuonna hän voitti Vueltassa kahdennentoista etapin. Seuraavalla kaudella hän otti toisen etappivoiton kotimaansa ympäriajossa ollen kokonaiskilpailussa viides sekä voitti myös Clásica de Amorebietan. Kaudella 1998 hän oli Vueltassa kuudes. 1999 hän otti voittoja sekä Katalonian ympäriajossa että Italian ympäriajossa (jossa hän oli kokonaiskilpailun kuudes) ja nousi myös Espanjan ympäriajon palkintokorokkeelle (kolmantena), vaikkei onnistunutkaan voittamaan yhtään etappia. Vuonna 2000 Heras voitti Vueltassa kaksi etappia, kokonaiskilpailun ja pistekilpailun. Tämä kiinnitti US Postal-tallin huomion.
Ura > Vuodet US Postalissa

Vuonna 2000 hän liittyi Lance Armstrongin johtamaan US Postal -joukkueeseen. Loistavana mäkimiehenä hänestä oli suurta apua kapteenilleen Ranskan ympäriajon vuorietapeilla. Heraksen paras sijoitus Tourilla tuli vuonna 2000, jolloin hän oli kokonaiskilpailun viides. Postalin väreissä hän voitti toisen Vueltansa kaudella 2003. Hän jätti joukkueen tämän kauden päätteeksi ja siirtyi espanjalaisen Liberty Seguros-joukkueen kapteeniksi.
Ura > Libertyn kapteenina

Vuoden 2004 Tourilla hänet laskettiin yhdeksi voittajasuosikeista, mutta joutui keskeyttämään sairauden johdosta. Saman vuoden syyskuussa hän kukisti tiukassa kamppailussa Phonakin Santiago Pérezin ja otti Sveitsin Tony Romingerin ennätystä sivuavan kolmannen voittonsa. Seuraavan vuoden Ranskan ympäriajossa Heras keskeytti, mutta oli taas kunnossa Vueltan lähestyessä. Kolmas peräkkäinen voitto ja neljäs kaiken kaikkiaan siirsi Roberto Herasin yksin Vueltan voittotilaston kärkeen. Tähän mennessä hän on voittanut Espanjan ympäriajossa 8 etappia.
Ura > Dopingkäry

Kansainvälisen pyöräilyliiton, UCI:n, aiemman yhteydenoton (27. lokakuuta) jälkimainingeissa Herasin joukkue Liberty Seguros ilmoitti 7. marraskuuta 2005, että ajajaa epäillään EPO:n käytöstä Vueltassa hänen 20. etapilla antaman näytteen perusteella. B-näyte vahvisti dopingin käytön ja Heras menetti Vueltan voiton ja sai kahden vuoden kilpailukiellon. Herasin kilpailukielto päättyi vuoden 2007 loppupuolella. Hän ei kuitenkaan jatkanut kilpailemista, sillä doping-rangaistuksen takia häntä ei voitu palkata ProTour-tason talleihin kahteen vuoteen.
Ura > Oikeustaistelu

Heras valitti doping-rangaistuksestaan Kastilia ja Leónin siviilituomioistuimeen ja kävi läpi mittavan oikeustaistelun. Hän sai Espanjan ympäriajon neljännen voittonsa takaisin vuonna 2012. Vuonna 2016 Espanjan viranomaiset tuomittiin maksamaan 724 000 euroa korvauksia Herasille menetetyistä ansioista.
Sijoitukset suurissa ympäriajoissa > Espanjan ympäriajo

1997 – 5.
1998 – 6.
1999 – 3.
2000 – voitto
2001 – 2.
2002 – 4.
2003 – voitto
2004 – voitto
2005 – voitto (diskattiin aluksi dopingista, mutta voitto palautettiin myöhemmin)
Sijoitukset suurissa ympäriajoissa > Ranskan ympäriajo

2000 – 5.
2001 – 15.
2002 – 9.
2003 – 34.
2004 – keskeytti
2005 – keskeytti
Sijoitukset suurissa ympäriajoissa > Italian ympäriajo

1999 – 6.
Aiheesta muualla

https://www.procyclingstats.com/rider/roberto-heras Roberto Heras procyclingstats.com-sivustolla
Pölhölä ja Pöhköläinen

Toinen Pölhölän ja Pöhköläisen seikkailut -albumi vuodelta 1929.
Pölhölä ja Pöhköläinen oli pääasiassa Sven Nyströmin piirtämä sarjakuva, jossa esiintyivät Pölhölä- ja Pöhköläinen-nimiset suojeluskuntalaiset. Sarjakuva ilmestyi suojeluskuntajärjestön julkaisemassa Hakkapeliitta-lehdessä vuosina 1925–1936. Hahmot olivat Hakkapeliitan päätoimittajan Aarno Karimon ideoimia. Karimo piirsi omakätisesti pari ensimmäistä sarjakuvaa, jonka jälkeen piirrostyötä jatkoi Sven Nyström. Nuorena kuolleen Nyströmin jälkeen pääasialliseksi piirtäjäksi tuli Hjalmar Löfving. Vuonna 1936 Pölhölän ja Pöhköläisen tilalle tuli uusi sarjakuva, Erkki Tantun Rymy-Eetu.
Sarjakuva ilmestyi pääosin puolen sivun strippeinä. Pölhölä ja Pöhköläinen erosi monista muista tuon ajan suomalaisista sarjakuvista, koska siinä käytettiin puhekuplia. Päähenkilöt tarttuivat itsevarmasti ja innokkaasti mihin tahansa tehtävään, joka kuitenkin yleensä päättyi täydelliseen katastrofiin. Nimensäkin perusteella hahmot olivat selvästi sukua kansanperinteen hölmöläisille. Tyhmänsorttinen ja kommelluksiin joutuva henkilöhahmo muistutti Happy Hooliganista, Pekka Puupäästä ja Avuliaasta Aatusta tuttua fall guy -tyyppiä. Ulkomuodoltaan he muistuttivat hyvin paljon tanskalaista elokuvakoomikkoparia Majakkaa ja Perävaunua. Pölhölää ja Pöhköläistä käytettiin myös Suomen Kuvalehden sivuilla Vaasan näkkileivän mainoksissa.
Vuosina 1928–1930 Suojeluskuntain kustannusosakeyhtiö julkaisi kolme 48-sivuista albumia nimillä Pölhölän ja Pöhköläisen seikkailut. Pakinoitsija Olli eli Väinö Nuorteva kirjoitti albumeihin ruutujen alle riimitellyt selostukset.
Päivänkehrän koulu

| Päivänkehrän koulu |
| --- | --- |
 Koulun oppilaspihaa ja pääsisäänkäynti.
Sijainti:  Päivänkehräntie 2, 02210 Espoo
Koordinaatit:  60.17362°N, 24.73815°E
Tyyppi:  suomenkielinen alakoulu
Perustettu:  1975
Rehtori:  Jukka Sarpila
Luokat:  1–6
Oppilaita:  690 oppilasta
Verkkosivut
Päivänkehrän koulu on suomenkielinen luokka-asteiden 1–6 alakoulu Espoon Olarissa. Se perustettiin vuonna 1975 Länsipään kouluna. Koulun suunnitteli alkujaan arkkitehti Matti Hakuri. Kouluun kuuluu hallinnollisesti kaksi toimipistettä: Päiväkehrän koulu ja Komeetan koulu.
Ennen Olarin yläkoulun ja lukion valmistumista koulu tunnettiin nimellä Olarin koulu. Päiväkehrän koulusta siirrytään tyypillisesti 7. luokalle Olarin kouluun. Aiemmin (vuoteen 1993 asti) siirryttiin Kuitinmäen kouluun.
Vuonna 2004 valmistui koulun puinen lisäosa, joita käyttävät pääosin musiikkiluokat. Lisäosa paloi osittain 22. kesäkuuta 2009. Lisäosa rakennettiin uudestaan joulun aikoihin 2009.
Päivänkehrän koulun peruskorjaus- ja laajennusurakka alkoi vuonna 2015. Koulussa oli kolme erillistä rakennusmassaa, joista yhdestä purettiin osa. Kaksi rakennusmassaa yhdistettiin lisäämällä niiden väliin laajennusosa, jossa on aula ja ruokasali. Koulun entistä päärakennusta korotettiin lisäkerroksella ja rakennettiin myös uudet ilmanvaihtokonehuoneet. Korjauksen aikana koulu ei ollut käytössä.
Aiheesta muualla

Päivänkehrän koulu
Päiväkerän kouluy Espoon karttapalvelussa (espoo.fi)
Rusorintatöpökkä

| Rusorintatöpökkä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Töpökät Conopophagidae
Suku::  Töpökät Conopophaga
Laji::  lineata
Kaksiosainen nimi
 Conopophaga lineata  (Wied-Neuwied, 1831) 
Alalajit
 C. l. cearae  C. l. lineata  C. l. vulgaris 
Katso myös
   Rusorintatöpökkä Wikispeciesissä   Rusorintatöpökkä Commonsissa 
Infobox OKNimi-testi OKIUCN-testi OK: 
Rusorintatöpökkä (Conopophaga lineata) on Etelä-Amerikassa tavattava töpököihin kuuluva varpuslintu.
Ulkonäkö

Rusorintatöpökkä on selästään ja päästään väriltään ruskea. Päässä on harmaa silmäkulmajuova, joka ei ole naaraalla yhtä selkeä kuin koiraalla. Rinta on valkoinen ja vatsa oranssi. Alalaji C. l. cearae eroaa ulkonäöltään nimialalajista C. l. lineata ollen kauttaaltaan oranssimpi ja rinnassa ei ole yhtä selkeää valkoista aluetta.
Levinneisyys ja elinympäristö

Rusorintatöpökkää tavataan Brasiliasta, Paraguaysta ja Argentiinan pohjoisosista. Laji elää metsien pohjakerroksissa lähellä maata. Rusorintatöpökkä syö hyönteisiä, joita se etsii matalalta puiden lehvästöistä ja maahan tippuneiden lehtien joukosta.
Päivänkakkara (veistos)

Jani Rättyä ja Antti Stöckell, Päivänkakkara, 2011.
Päivänkakkara on Turun Forum Marinumin pihalle vuonna 2011 pystytetty veistos, joka kuvaa hyperrealistisen tarkasti valtavaa päivänkakkaran kukkaa varsineen. Jani Rättyän ja Antti Stöckellin tekemä veistos on 25 metriä pitkä ja tehty puusta, metallista ja lujitemuovista.
Veistos oli alun perin osa Turun kulttuuripääkaupunkivuoteen liittynyttä Flux Aura -tapahtumaa. Flux Aura oli Turun taiteilijaseuran koordinoima kansainvälinen ympäristötaidetapahtuma, jonka puitteissa pystytettiin Aurajoen rantamaisemiin yhteensä 12 ympäristötaideteosta eri puolille jokivartta.
Päivänkakkaran oli tarkoitus olla esillä vain kesäkuukaudet vuonna 2011, mutta suuren suosion takia sen on annettu olla paikoillaan vuosia. Teos on suunniteltu kestämään ja pysymään turvallisena noin viisi vuotta.
Aiheesta muualla

Tekijöiden videohaastattelu teoksen rakennusvaiheesta (Arkistoitu – Internet Archive)
Rusorinnat

| Rusorinnat |
| --- | --- |
 Sheppardia cyornithopsis
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Siepot Muscicapidae
Suku::  Rusorinnat Sheppardia  Haagner, 1909
Katso myös
   Rusorinnat Wikispeciesissä   Rusorinnat Commonsissa 
Infobox OKNimi-testi OK: 
Rusorinnat (Sheppardia) on sieppojen heimoon kuuluva lintusuku. Sukuun kuuluu 10 lajia.
Rusorintoihin (Sheppardia) kuuluvia lajeja

Angolanrusorinta (Sheppardia gabela)
Iringanrusorinta (Sheppardia lowei)
Kameruninrusorinta (Sheppardia polioptera)
Kongonrusorinta (Sheppardia bocagei)
Oliivirusorinta (Sheppardia sharpei)
Oranssirusorinta (Sheppardia aequatorialis)
Rubehonrusorinta (Sheppardia aurantiithorax)
Rusorinta (Sheppardia cyornithopsis)
Sinappirusorinta (Sheppardia gunningi)
Usambaranrusorinta (Sheppardia montana)
Aiheesta muualla

ITIS: Sheppardia (englanniksi)
Rock City (Version 2.0)

| Rock City (Version 2> 0) Royce da 5'9" |
| --- | --- | --- |

Studioalbumin tiedot
 Julkaistu: 26. marraskuuta 2002
 Formaatti: CD
 Tuottaja(t): Eminem, Royce da 5'9"  Red Spyda, The Neptunes, DJ Premier, TrackMasters, Ty Fyffe, Ayatollah, 6 July, Reef, Doc Soose, Nashiem Myrick
 Tyylilaji: hip hop
 Kesto: 61.55
 Levy-yhtiö: Koch Records  Game Recordings
Royce da 5'9":n muut julkaisut
| -  | Rock City (Version 2.0) 2002 | Death Is Certain 2004 |
Singlet albumilta Rock City
 ”Boom” Julkaistu: 14. joulukuuta 1999  ”You Can’t Touch Me” Julkaistu: 26. huhtikuuta 2000  ”Rock City” Julkaistu: 5. tammikuuta 2002
Rock City (Version 2.0) on yhdysvaltalaisen rap-artisti Royce da 5'9":n debyyttialbumi. Levy julkaistiin 26. marraskuuta 2002 Koch Recordsin ja Game Recordingsin kautta.
Kappaleet

| # | Kappale | Tuottaja(t) | Kesto |
| --- | --- | --- | --- |
| 1 | "It's Tuesday" (Intro) | Nashiem Myrick, Lee Stone | 3:02 |
| 2 | "Rock City " (mukana Eminem) | Red Spyda | 4:14 |
| 3 | "Off Parole" (mukana Tre Little) | The Neptunes | 6:05 |
| 4 | "My Friend" | DJ Premier | 3:30 |
| 5 | "You Can't Touch Me" | Trackmasters | 3:56 |
| 6 | "Mr. Baller" (mukana Clipse, Pharrell & Tre Little) | The Neptunes | 4:26 |
| 7 | "Let's Go" (mukana Twista) | 6 July | 4:18 |
| 8 | "D-Elite" | Ty Fyffe | 1:42 |
| 9 | "Take His Life" (mukana Tre Little) | Reef | 4:21 |
| 10 | "Nickel Nine Is..." | Reef | 4:56 |
| 11 | "Boom" | DJ Premier | 3:56 |
| 12 | "Soldier's Story" | Reef | 4:18 |
| 13 | "Who Am I" | 6 July | 3:44 |
| 14 | "Life" (mukana Amerie) | Ayatollah | 5:20 |
| 15 | "King of Kings" (bonuskappale) | Doc Soose | 4:06 |
Pytonit

| Pytonit |
| --- | --- |
 Kuningaspyton (Python regius)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Heimo::  Pytonkäärmeet Pythonidae
Suku::  Pytonit Python  Daudin, 1803
Katso myös
   Pytonit Wikispeciesissä   Pytonit Commonsissa 
Infobox OKNimi-testi OK: 
Pytonit (Python) on pytonkäärmeiden (Pythonidae) heimoon kuuluva käärmesuku. Suvun lajit elävät Saharan eteläpuolisessa Afrikassa, Etelä-Aasiassa ja Malaijien saaristossa.
Lajit

Pytoneiden sukuun kuuluu kymmenen elävää lajia:
Angolanpyton (Python anchietae)
Burmanpyton (Python bivittatus)
Borneonlyhythäntäpyton (Python breitensteini)
Veripyton (Python brongersmai)
Sumatranlyhythäntäpyton (Python curtus)
Python kyaiktiyo
Tiikeripyton (Python molurus)
Eteläafrikanpyton (Python natalensis)
Kuningaspyton (Python regius)
Kalliopyton (Python sebae)
Lajit verkkopyton (aik. Python reticulatus) ja timorinpyton (aik. Python timoriensis) luetaan nykyään sukuun Malayopython.
Lajit > Sukupuuttoon kuolleet

†Python europaeus
†Python maurus
Salakuljetettu ikoni

| Salakuljetettu ikoni Heikki Sarmanto, Maija Hapuoja |
| --- | --- | --- |

Studioalbumin tiedot
 Julkaistu: 1989
 Formaatti: CD, LP
 Tuottaja(t): Heikki Sarmanto
 Tyylilaji: jazz
 Levy-yhtiö: CBS Special Records (CSP 982249 2)
Maija Hapuojan muut julkaisut
| Kuutamo metsässä 1983 | Salakuljetettu ikoni 1989 | Elämäni – Keski-iässä villinä vapaana 1999 |
Salakuljetettu ikoni on  Heikki Sarmannon,  Pentti Saarikosken,  Maija Hapuojan,  Juhani Aaltosen albumi vuodelta 1989. Levyllä kuullaan  Heikki Sarmannon sävellyksiä Pentti Saarikosken runoihin.
Kappaleet

Kaikki kappaleet on säveltänyt Heikki Sarmanto.
Taivasta ja merta – 1.24
Se syksy – 4.09
Se jota olen rakastanut – 4.26
Missä? Milloin? – 3.40
Postikortti Ateenasta – 4.33
Proletariaatin cocktailkutsuilla – 4.52
Salakuljetettu ikoni – 7.25
Puhelinkeskustelu – 4.06
Sähkösanoma – 3.35
Ylistys ikonille – 4.54
Elämänmenoa ja juhlaa – 4.07
Muusikot

Heikki Sarmanto – piano
Pekka Sarmanto – kontrabasso
Juhani Aaltonen – alttosaksofoni, huilu
Matti Koskiala – rummut
Maija Hapuoja – laulu
Muusikot > Tuotanto

Heikki Sarmanto – tuottaja
Kari Riipinen – kansi
Jorma Hämäläinen – äänitys
Aiheesta muualla

Salakuljetettu ikoni discogs.com -sivustolla
Albumi Fono.fi:in tietokannassa
Sabré Cook

Cook vuonna 2019.
Cook kilpailemassa W Seriesissä vuonna 2021.
Sabré Cook (s. 21. toukokuuta 1994 Grand Junction, Colorado, Yhdysvallat) on yhdysvaltalainen autourheilija.
Cook aloitti kartingin harrastamisen kahdeksanvuotiaana ja osallistui ensimmäiseen kilpailuun kymmenvuotiaana. Hän osallistui vuonna 2017 SCCA National Championship Runoffs -kilpailuun ja ajoi vuonna 2018 osittaiset kaudet USF2000 Championship -sarjassa ja Yhdysvaltain Formula 4 -mestaruussarjassa. Vuonna 2019 Cook liittyi uuteen W Series -sarjaan. Hän sijoittui sarjassa esikoiskaudellaan kahdenneksitoista ja oli siten viimeinen kuljettaja, joka varmisti tulosten perusteella itselleen sarjapaikan seuraavaksi kaudeksi. Kausi 2020 jäi koronaviruspandemian vuoksi ajamatta, mutta Cook oli jälleen mukana kaudella 2021. Hän ei päässyt kauden aikana kertaakaan pisteille ja jäi sarjan viimeiseksi.
Kaudeksi 2023 Cook sai paikan Porsche Deluxe Carrera Cup North America -sarjasta voitettuaan naiskuljettajille järjestetyn koetilaisuuden.
Autourheilu-uransa ohella Cook opiskeli mekaanisen suunnittelun yliopistotutkinnon. W Seriesissä kilpaillessaan hän oli samalla Renault’n F1-tallissa jousituksen suunnitteluinsinöörinä. Hän on kertonut yhdeksi haaveekseen kisainsinöörinä työskentelemisen Formula 1 -sarjassa.
W Series -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- |
| 2019 | Hitech GP | HOC 13 | ZOL 15 | MIS 8 | NOR 7 | ASS 13 | BRH 9 |  |  | 12 | 12. |
| 2021 | Bunker Racing | RBR 14 | RBR 13 | SIL 13 | HUN 14 | SPA 11 | ZAN 14 | COA 11 | COA 13 | 0 | 20. |
Aiheesta muualla

Kuvia tai muita tiedostoja aiheesta Sabré Cook Wikimedia Commonsissa
Sabré Cookin kotisivut (englanniksi)
Pölhökanto Iijoen törmässä

| Pölhökanto Iijoen törmässä |
| --- | --- |
Kirjailija:  Kalle Päätalo
Kansitaiteilija:  Matti Louhi
Kieli:  suomi
Genre:  romaani, omaelämäkerta
Kustantaja:  Gummerus
Julkaistu:  1998
Sivumäärä:  778
ISBN:  ISBN 9789512053957
Sarja: Juuret Iijoen törmässä
Edeltävä:  Hyvästi, Iijoki
Löydä lisää kirjojaKirjallisuuden teemasivulta
Pölhökanto Iijoen törmässä on kirjailija Kalle Päätalon omaelämäkerrallisen romaanisarjan Juuret Iijoen törmässä 26. ja viimeinen osa. Kirja kertoo Päätalon kirjailijanurasta kirjailijan esikoisromaanin Ihmisiä telineillä (1958) ilmestymisen jälkeen.
Kirjan nimessä oleva sana "pölhökanto" tarkoittaa tuulen katkaisemaa puunrunkoa, josta jää korkea kanto metsään lahoamaan. Kirja on rekisteröity Bookcrossingiin.
Kirjan tapahtumat

Kirjan kuvaama ajanjakso kattaa neljä vuosikymmentä 1950-luvun lopulta alkaen. Romaani lähtee niistä tunnelmista, joihin Kalle jäi esikoisromaaninsa ilmestyttyä. Rakennusmestarin työ jatkuu kiivastahtisena, ja Tampereelle ja lähiympäristöön nousee rakennus toisensa jälkeen Kallen ohjauksessa.
Samanaikaisesti jatkuu kotona toisenlainen urakka: kaikki vapaa-ajat Kalle naputtaa kirjoituskonetta, ja syksy syksyltä syntyy valmista myös kirjallisuuden saralla. Perhe kasvaa nelihenkiseksi, ja Kalle saa kokea niin perhe-elämän iloa kuin sen huoliakin. Kirjailijan elämä vaatii ujolta mieheltä julkisuudessa oloa, mutta tuo mukanaan myös arvokkaita uusia tuttavuuksia.
Vaikka Kalle perheineen vierailee ahkerasti Taivalkoskella, jonne varsinkin jouluisin kokoontuu koko laajentunut Päätalon kattilakunta, hän vähitellen juurtuu Tampereelle pihamaalleen istuttamiensa omenapuiden tavoin. Tampereella on perhe, työ ja yhä laajeneva ystävä- ja tuttavapiiri. Elämä alkaa näyttää valoisampia ja vauraampia puoliaan. Tasaisen nousun katkaisee kuitenkin Kallen reistaileva terveys; vankka ja työlle ahne mies joutuu sydämensä vuoksi löysäämään tahtiaan. Eikä siinä kylliksi, vaan Kalle joutuu työssään kirvelevän, joskin kirjoittamisen kannalta onnekkaan ratkaisun eteen.
Kirjan lopulla ikääntyvä Kalle Päätalo seisoo synnyinkotinsa tanhuvilla kuin yksin jäänyt pölhökanto eli tuulen katkaisema puunrunko. Ikätoverit ovat kuolleet ja nuoremmatkin ovat vanhenemassa. Mitä liikkuukaan jäljelle jääneen mestarin mielessä?
Porome

| Porome |
| --- | --- |
 Poromen puhuma-alue merkitty punaisella.
Muu nimi:  Kibiri
Tiedot
Alue:   Papua-Uusi-Guinea, Gulf
Puhujia:  1500
Sija:  ei 100 suurimman joukossa.
Kielitieteellinen luokitus
Kielikunta:  isolaattikieli
ISO 639-3:  prm
 Ohje 
Porome on Papua-Uuden-Guinean eteläosissa puhuttava isolaattikieli. Kielellä on kaksi murretta.. Kieli määritellään myös toisinaan yleisuusiguinealaisiin kieliin.
Puhujia poromella on noin 1500.
Fonologia > Konsonantit

|  | Labiaali | Alveolaari | Velaari |
| --- | --- | --- | --- |
| Klusiili | p | b | t | d | k | g  |
| Frikatiivi | v | s | ɣ |
| Nasaali | m | n |  |
| Tremulantti |  | r |  |
Lähde:
Fonologia > Vokaalit

|  | Etinen | Keskinen | Takinen |
| --- | --- | --- | --- |
| Suppea | i |  | u |
| Puoliavoin | e |  | o |
| Avoin |  | a |  |
Poromossa on viisi toonia: korkea, matala, nouseva, laskeva ja laskeva-nouseva-laskeva.
Lähde:
Santa Ritan vankila

Vankila toukokuussa 2020.
Santa Ritan vankila (engl. Santa Rita Jail) on Alamedan piirikunnan vankila Dublinissa, Kaliforniassa. Sitä hallinnoi Alamedan piirikunnan seriffinvirasto. Vankilan pinta-ala on 0,46 km². Se on Kalifornian kolmanneksi ja Yhdysvaltain viidenneksi suurin vankila. Sinne on sijoitettuna nykyisin noin 4 000 vankia.
Porolampi (Kolari)

| Porolampi |
| --- | --- |
Valtiot:  Suomi
Paikkakunta:  Kolari
Koordinaatit:  67°01′33″N, 24°19′44″E
Vesistöalue ja valuma-alueen tietoja
Päävesistöalue:  Tornionjoen vesistö
Laskujoki:  katso Karttapaikka 
Järvinumero:  67.958.1.009
Mittaustietoja
Pinnankorkeus:  273 m  
Rantaviiva:  0,559 km  
Pinta-ala:  1,656 ha  
Saaria:  1 
 fiPorolampi 
Porolampi  on Lapissa Kolarissa Pasmajärven kylän lähellä sijaitseva lampi.
Maantietoa

Lammen pinta-ala on 1,7 hehtaaria, se on 200 metriä pitkä ja 150 metriä leveä. Lammella on kartan mukaan yksi saari. Sen rantaviivan pituus on 550 metriä.
Vesistösuhteet

Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Aalisjoen valuma-alueella (67.95), jonka Lompolojoen valuma-alueeseen (67.958) se kuuluu. Lammen vedenpinnan korkeus on 273 metriä mpy.
Santa Rita do Passa Quatro

| Santa Rita do Passa Quatro |
| --- | --- |
 lippu:  vaakuna

 Santa Rita do Passa Quatro
 Koordinaatit: 21°42′36″S, 47°28′40″W 
Valtio:  Brasilia
Osavaltio:  São Paulo
Perustettu:  1885
Pinta-ala:  
 – Kokonaispinta-ala:  752.993 km²
Korkeus:  748 m
Väkiluku (2006):  27 627
 – Väestötiheys:  36.7 as./km²
 
 http://www.camarasantarita.sp.gov.br/ 
Infobox OKVirheellinen NIMI-arvo: 
Santa Rita do Passa Quatro on kaupunki São Paulon osavaltiossa Brasiliassa. Kaupunki on tunnettu muun muassa choro-säveltäjä Zequinha de Abreun syntymä- ja kotipaikkana.
Pölhön koulu

| Pölhön koulu |
| --- | --- |

Sijainti:  Lautiosaari, Keminmaa
Koordinaatit:  65°48′32″N, 024°35′27″E
Tyyppi:  peruskoulu
Perustettu:  1873
Rehtori:  Tuija Päätalo
Luokat:  1–6
Verkkosivut
Pölhön koulu on Lautiosaaren kylässä Keminmaassa sijaitseva alakoulu. Alakoulussa annetaan opetusta vuosiluokille 1-6. Koulun rehtorina toimii Tuija Päätalo. Nykyinen koulurakennus on järjestyksessään neljäs, mutta myös kaksi vanhempaa rakennusta ovat edelleen käytössä. Kivikoulu on koulukäytössä ja rannan puukoulu nuorisotilana ja iltapäiväkerhona.
Nimensä koulu on saanut alun perin alueella olleen Pölhön sukutilan mukaan, jonka päärakennuksessa koulu aloitti toimintansa vuonna 1873. Pölhön koulu täten on Lapin maakunnan kolmanneksi vanhin koulu.
Koulun historiaa

Jatkosodan aikaan Kemin ja Keminmaan alueella oli sijoitettuna runsaasti saksalaisjoukkoja ja Pölhön koulu toimi tuolloin saksalaisten upseerikerhona. Pölhön tilan navetassa toimi kanttiini ja aliupseerikerho. Saksalaiset olivat rakentaneet Pölhön tilalle myös lentoliikenteen radiopeilausaseman.
Päivänkorennot

| Päivänkorennot |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Alaluokka::  Siipikantaiset Pterygota
Lahko::  Päivänkorennot Ephemeroptera  Hyatt & Arms, 1891
Heimot
 Siphlonuridae Ulmer, 1920  Ameletidae McCafferty, 1991  Baetidae Leach, 1815  Arthropleidae Balthasar, 1937  Leptophlebiidae Banks, 1900  Potamanthidae Albarda, 1888  Ephemeridae Latreille, 1810  Ephemerellidae Klapálek 1909  Caenidae Newman, 1853 
Katso myös
   Päivänkorennot Wikispeciesissä   Päivänkorennot Commonsissa 
Infobox OKNimi-testi OK: 
Päivänkorennot eli surviaiset (Ephemeroptera) on hyönteisiin kuuluva lahko. Siihen kuuluu maailmanlaajuisesti yli 2 000 lajia, ja Suomessakin on tavattu 49 lajia kahdeksasta eri heimosta. Niitä ei pidä sekoittaa pilkkisyötteinäkin käytettäviin surviaissääskiin, jotka puolestaan ovat kaksisiipisiin kuuluva hyönteisheimo.
Päivänkorentojen fossiiliaineisto on runsas sekä kiviin tallentuneena että meripihkoissa, ja esihistoriallisia lajeja on pystytty tunnistamaan yli 200. Varhaisimmat fossiilit ovat permikaudelta. Kivihiilikaudelta tunnetaan erikoisia yksilöitä, joiden arvellaan edustavan jonkinlaista päivänkorentojen kantamuotoa. Myös päivänkorentojen toukkia on fossiloitunut etenkin kiviainekseen.